CELEX: 62020TN0340
Language: sk
Date: 2020-06-03 00:00:00
Title: Vec T-340/20: Žaloba podaná 3. júna 2020 – Galván Fernández-Guillén/SRB

27.7.2020   
            
            
               SK
            
            
               Úradný vestník Európskej únie
            
            
               C 247/44
            
         
      Žaloba podaná 3. júna 2020 – Galván Fernández-Guillén/SRB
      (Vec T-340/20)
      (2020/C 247/61)
      Jazyk konania: španielčina
      
         Účastníci konania
      
      
         Žalobca: José María Galván Fernández-Guillén (Madrid, Španielsko) (v zastúpení: M. Romero Rey a I. Salama Salama, advokáti)
      
         Žalovaná: Jednotná rada pre riešenie krízových situácií (SRB)
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil rozhodnutie Jednotnej rady pre riešenie krízových situácií (SRB/EES/2020/52) zo 17. marca 2020, ktorým bolo stanovené, že je prípadne potrebné odškodniť akcionárov a veriteľov Banco Popular Español SA, voči ktorým boli prijaté opatrenia na riešenie krízových situácií,
               
            
                  —
               
               
                  zaviazal SRB na náhradu trov konania.
               
            
         Dôvody a hlavné tvrdenia
      
      Na podporu svojej žaloby, žalobca uvádza štyri žalobné dôvody.
      
                  1.
               
               
                  Prvý žalobný dôvod je založený na porušení základného práva na súkromné vlastníctvo, keďže Banco Popular mala v čase riešenia krízy kladný vlastný kapitál, ktorý neodôvodňoval zabavenie cenných papierov bez odškodnenia.
               
            
                  2.
               
               
                  Druhý žalobný dôvod je založený na porušení práva na vlastníctvo, keďže pri rozhodnutí o riešení krízy Banco Popular neexistovali jasné kritériá ocenenia a spätne boli uplatnené nové kritériá schválené delegovaným nariadením Komisie (EÚ) 2018/344 (1), ktoré vstúpilo do platnosti 29. marca 2018, to znamená osem mesiacov po riešení krízy Banco Popular.
               
            
                  3.
               
               
                  Tretí žalobný dôvod vychádza z toho, že spoločnosť Deloitte nebola pri vykonaní ocenenia, na ktorom ako jedinom bolo založené rozhodnutie SRB/EES/2020/52, nezávislá, keďže táto auditórska spoločnosť uskutočnila predbežné ocenenie 2.
               
            
                  4.
               
               
                  Štvrtý žalobný dôvod je založený na porušení práva na obhajobu, keďže SRB doposiaľ akcionárom a veriteľom utajuje určité informácie pod zámienkou, že „ich sprístupnenie by mohlo poškodiť právo inštitúcie na obhajobu v prebiehajúcich sporných konaniach“.
               
            
         (1)  Delegované nariadenie Komisie (EÚ) 2018/344 zo 14. novembra 2017, ktorým sa dopĺňa smernica Európskeho parlamentu a Rady 2014/59/EÚ, pokiaľ ide o regulačné technické predpisy, v ktorých sa stanovujú kritériá týkajúce sa metodík oceňovania rozdielu v zaobchádzaní pri riešení krízovej situácie (Ú. v. EÚ L 67, 2018, s. 3).